CELEX: 32016R1046
Language: sl
Date: 2016-06-28 00:00:00
Title: Izvedbena uredba Komisije (EU) 2016/1046 z dne 28. junija 2016 o uvedbi dokončne protidampinške dajatve na uvoz nekaterih žic iz molibdena s poreklom iz Ljudske republike Kitajske po pregledu zaradi izteka ukrepa v skladu s členom 11(2) Uredbe (ES) št. 1225/2009

29.6.2016   
               
               
                  SL
               
               
                  Uradni list Evropske unije
               
               
                  L 170/19
               
            IZVEDBENA UREDBA KOMISIJE (EU) 2016/1046
      z dne 28. junija 2016
      o uvedbi dokončne protidampinške dajatve na uvoz nekaterih žic iz molibdena s poreklom iz Ljudske republike Kitajske po pregledu zaradi izteka ukrepa v skladu s členom 11(2) Uredbe (ES) št. 1225/2009
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“), in zlasti člena 11(2) Uredbe,
      ob upoštevanju naslednjega:
      A.   POSTOPEK
      1.   Veljavni ukrepi
      
      
                  (1)
               
               
                  Svet je po protidampinški preiskavi („prvotna preiskava“) v skladu s členom 5 osnovne uredbe z Izvedbeno uredbo Sveta (EU) št. 511/2010 (2) uvedel dokončno protidampinško dajatev („prvotni ukrepi“) na uvoz nekaterih žic iz molibdena s poreklom iz Ljudske republike Kitajske („LRK“ ali „zadevna država“).
               
            
                  (2)
               
               
                  Prvotni ukrepi so bili v obliki stopnje dajatve ad valorem v višini 64,3 %.
               
            
                  (3)
               
               
                  Po dveh preiskavah proti izogibanju so bili prvotni ukrepi leta 2012 najprej razširjeni na uvoz žice iz molibdena, dobavljene iz Malezije (3), leta 2013 pa na uvoz žice iz molibdena, ki vsebuje najmanj 97 mas. % molibdena, s prečnim prerezom več kot 1,35 mm, vendar največ 4,0 mm, iz LRK (4). Po tretji preiskavi proti izogibanju so bili ukrepi 30. oktobra 2015 razširjeni na žico iz molibdena, ki vsebuje najmanj 97 mas. % molibdena, s prečnim prerezom več kot 4,0 mm, vendar največ 11,0 mm (5).
               
            2.   Začetek pregleda zaradi izteka ukrepa
      
      
                  (4)
               
               
                  Komisija je po objavi obvestila o bližnjem izteku (6) veljavnih protidampinških ukrepov prejela zahtevek za začetek pregleda zaradi izteka teh ukrepov v skladu s členom 11(2) osnovne uredbe.
               
            
                  (5)
               
               
                  Zahtevek je vložil glavni proizvajalec žice iz molibdena v Uniji Plansee SE („vložnik“), ki predstavlja 90 % celotne proizvodnje Unije.
               
            
                  (6)
               
               
                  Zahtevek je bil utemeljen s tem, da bi iztek veljavnosti ukrepov verjetno povzročil ponovitev dampinga in škode za industrijo Unije.
               
            
                  (7)
               
               
                  Komisija je 12. junija 2015 začela pregled zaradi izteka ukrepa v skladu s členom 11(2) osnovne uredbe, da bi ugotovila, ali bi iztek veljavnosti ukrepov lahko privedel do nadaljevanja ali ponovitve dampinga in škode. Obvestilo o začetku je objavila v Uradnem listu Evropske unije
                      (7).
               
            3.   Zainteresirane strani
      
      
                  (8)
               
               
                  Komisija je v obvestilu o začetku zainteresirane strani pozvala, naj se ji javijo, če želijo sodelovati v preiskavi. Poleg tega je o začetku pregleda zaradi izteka ukrepa posebej obvestila vložnika, druge znane proizvajalce Unije, proizvajalce izvoznike, uvoznike in uporabnike v Uniji, za katere je znano, da jih to zadeva, in kitajske organe ter jih pozvala k sodelovanju.
               
            
                  (9)
               
               
                  Vse zainteresirane strani so imele možnost predložiti pripombe o začetku pregleda ter zahtevati, da jih zasliši Komisija in/ali pooblaščenec za zaslišanje v trgovinskih postopkih.
               
            3.1   Vzorčenje
      
      
                  (10)
               
               
                  Komisija je v obvestilu o začetku navedla, da bo morda izbrala vzorec zainteresiranih strani v skladu s členom 17 osnovne uredbe.
               
            (a)   Vzorčenje uvoznikov
      
                  (11)
               
               
                  Da bi se Komisija lahko odločila, ali je vzorčenje potrebno, in da bi v tem primeru lahko izbrala vzorec, je vse nepovezane uvoznike pozvala, naj zagotovijo informacije, določene v obvestilu o začetku.
               
            
                  (12)
               
               
                  Informacij, zahtevanih v obvestilu o začetku, ni predložil noben uvoznik.
               
            (b)   Vzorčenje proizvajalcev izvoznikov iz LRK
      
                  (13)
               
               
                  Glede na očitno veliko število proizvajalcev izvoznikov iz LRK je bilo v obvestilu o začetku predvideno vzorčenje.
               
            
                  (14)
               
               
                  Da bi se Komisija lahko odločila, ali je vzorčenje potrebno, in da bi v tem primeru lahko izbrala vzorec, je vse proizvajalce izvoznike iz LRK pozvala, naj predložijo informacije, določene v obvestilu o začetku. Poleg tega je pozvala predstavništvo LRK pri Evropski uniji, naj navede morebitne druge proizvajalce izvoznike, ki bi jih zanimalo sodelovanje v preiskavi, in/ali stopi v stik z njimi.
               
            
                  (15)
               
               
                  Samo ena družba v LRK je 29. junija 2015 predložila izpolnjen obrazec za vzorčenje. Vendar je bilo iz informacij, ki jih je zagotovila ta družba, razvidno, da v Unijo ni izvažala zadevnega izdelka, kot je opredeljen v uvodni izjavi (23), ampak druge vrste žice iz molibdena s prečnim prerezom več kot 4,0 mm. Družba je bila nato 25. avgusta 2015 pozvana, naj predloži pripombe ali informacije v zvezi s pregledom zaradi izteka ukrepa. Vendar se družba ni odzvala na ta poziv. Poleg tega je zadevna družba v navedeni fazi preiskave sodelovala v preiskavi proti izogibanju, na podlagi katere je bila sprejeta Uredba (EU) 2015/1952. Komisija je na podlagi vseh teh premislekov menila, da navedena družba ne bi smela biti vključena v vzorec.
               
            
                  (16)
               
               
                  Vzorčenje ni bilo potrebno, saj se ni javil noben drug kitajski proizvajalec izvoznik.
               
            3.2   Vprašalniki in preveritveni obiski
      
      
                  (17)
               
               
                  Komisija je zbrala in preverila vse informacije, ki so bile po njenem mnenju potrebne za ugotovitev verjetnosti nadaljevanja ali ponovitve dampinga in posledične škode ter za ugotovitev interesa Unije.
               
            
                  (18)
               
               
                  Komisija je poslala vprašalnike dvema znanima proizvajalcema Unije. Izpolnjen vprašalnik je predložil en proizvajalec Unije (Plansee SE), ki predstavlja približno 90 % celotne prodaje industrije Unije. Drugi proizvajalec Unije je 11. maja 2015 izrazil željo, da bi v preiskavi ostal nevtralen, in ni predložil izpolnjenega vprašalnika, ki ga je prejel 12. junija 2015.
               
            
                  (19)
               
               
                  Kot je pojasnjeno v uvodnih izjavah od (13) do (16), se ni javil noben kitajski proizvajalec izvoznik, zato jim vprašalniki niso bili poslani.
               
            
                  (20)
               
               
                  Komisija je vprašalnike poslala devetim uporabnikom, ki so se javili po začetku preiskave, in prejela pet odgovorov od uporabnikov izdelka, ki se pregleduje.
               
            
                  (21)
               
               
                  Preveritveni obisk na podlagi člena 16 osnovne uredbe je bil opravljen v prostorih proizvajalca Unije Plansee SE v Avstriji.
               
            4.   Obdobje preiskave v zvezi s pregledom in obravnavano obdobje
      
      
                  (22)
               
               
                  Preiskava verjetnosti nadaljevanja ali ponovitve dampinga je zajela obdobje od 1. aprila 2014 do 31. marca 2015 („obdobje preiskave v zvezi s pregledom“). Proučevanje gibanj, pomembnih za oceno verjetnosti nadaljevanja ali ponovitve škode, je zajelo obdobje od 1. januarja 2012 do konca obdobja preiskave v zvezi s pregledom („obravnavano obdobje“).
               
            B.   ZADEVNI IZDELEK IN PODOBNI IZDELEK
      1.   Zadevni izdelek
      
      
                  (23)
               
               
                  Zadevni izdelek je žica iz molibdena, ki vsebuje najmanj 99,95 mas. % molibdena, s prečnim prerezom več kot 1,35 mm, vendar največ 4,0 mm, s poreklom iz Ljudske republike Kitajske, trenutno uvrščen v oznako KN ex 8102 96 00.
               
            2.   Podobni izdelek
      
      
                  (24)
               
               
                  Preiskava je pokazala, da imata naslednja izdelka enake osnovne fizikalne in kemične lastnosti ter enake osnovne uporabe:
                  
                              —
                           
                           
                              zadevni izdelek ter
                           
                        
                              —
                           
                           
                              izdelek, ki ga v Uniji proizvaja in prodaja industrija Unije.
                           
                        
            
                  (25)
               
               
                  Komisija je sklenila, da sta ta izdelka podobna izdelka v smislu člena 1(4) osnovne uredbe.
               
            C.   VERJETNOST NADALJEVANJA ALI PONOVITVE DAMPINGA
      1.   Uvodne opombe
      
      
                  (26)
               
               
                  V skladu s členom 11(2) osnovne uredbe je bilo proučeno, ali je damping prisoten in ali obstaja verjetnost, da se bo zaradi izteka veljavnosti obstoječih ukrepov nadaljeval ali ponovil.
               
            
                  (27)
               
               
                  Kot je navedeno v uvodni izjavi (16), v sedanji preiskavi ni sodeloval noben kitajski proizvajalec izvoznik, zato je bilo treba v skladu s členom 18 osnovne uredbe uporabiti razpoložljiva dejstva.
               
            
                  (28)
               
               
                  V zvezi s tem so bili kitajski organi ustrezno obveščeni, da bi lahko Komisija zaradi nesodelovanja kitajskih proizvajalcev izvoznikov uporabila člen 18 osnovne uredbe za ugotovitve glede LRK. V zvezi s tem ni bila prejeta nobena pripomba.
               
            
                  (29)
               
               
                  Na podlagi tega so ugotovitve v zvezi z verjetnostjo nadaljevanja ali ponovitve dampinga, navedene v nadaljevanju, temeljile na razpoložljivih dejstvih v skladu s členom 18(1) osnovne uredbe. V ta namen so bili uporabljeni zahtevek za pregled zaradi izteka ukrepa, statistični podatki Eurostata, podatki, ki so jih države članice zbrale v skladu s členom 14(6) osnovne uredbe („podatkovna zbirka iz člena 14(6)“), in podatki, zbrani v prejšnjih preiskavah (glej uvodno izjavo (3)) v zvezi z istim zadevnim izdelkom. Analizirana je bila tudi kitajska zbirka statističnih podatkov o izvozu. Vendar je analiza pokazala, da struktura kodiranja za zadevni izdelek ni dovolj natančna, da bi zagotovila uporabne informacije. Zato tega vira informacij ni bilo mogoče uporabiti.
               
            2.   Damping v obdobju preiskave v zvezi s pregledom
      
      2.1   Primerljiva država
      
      
                  (30)
               
               
                  V skladu s členom 2(7)(a) osnovne uredbe se normalna vrednost določi na podlagi cene ali konstruirane vrednosti v tretji državi s tržnim gospodarstvom. Zato je bilo treba izbrati tretjo državo s tržnim gospodarstvom („primerljiva država“).
               
            
                  (31)
               
               
                  ZDA so bile v prvotni preiskavi izbrane za primerljivo državo. Komisija je v obvestilu o začetku sedanje preiskave predlagala, da se Indija uporabi kot primerljiva država, saj je proizvajalec v ZDA po obdobju prvotne preiskave prenehal proizvajati žico iz molibdena. Komisija je zainteresirane strani pozvala k predložitvi pripomb o primernosti te izbire, vendar ni prejela nobene pripombe.
               
            
                  (32)
               
               
                  Komisija je zbrala informacije v zvezi s proizvajalci žice iz molibdena v drugih morebitnih primerljivih državah in stopila v stik z Indijo, Japonsko, Mehiko, Ukrajino in ZDA, pri čemer je pozvala vse znane proizvajalce žice iz molibdena v teh državah, naj zagotovijo potrebne informacije.
               
            
                  (33)
               
               
                  Nobena od družb, s katerimi je bil vzpostavljen stik v teh državah, ni privolila v sodelovanje v preiskavi. Poleg tega za druge države ni bilo nobenih dokazov glede morebitne proizvodnje žic iz molibdena. Zato je morala Komisija v skladu s členom 2(7)(a) osnovne uredbe kot edino možnost za določitev normalne vrednosti uporabiti trg Unije.
               
            2.2   Normalna vrednost
      
      
                  (34)
               
               
                  Informacije v zvezi s proizvodnjo in prodajo podobnega izdelka na trgu Unije, ki sta jih zagotovila oba proizvajalca Unije, so se uporabile kot podlaga za določitev normalne vrednosti za proizvajalce izvoznike v LRK.
               
            
                  (35)
               
               
                  Komisija je v skladu s členom 2(2) osnovne uredbe najprej proučila, ali je bil celotni obseg prodaje podobnega izdelka industrije Unije na trgu Unije v obdobju preiskave v zvezi s pregledom reprezentativen. Ta prodaja se je štela za reprezentativno, če je celotni obseg prodaje neodvisnim strankam v obdobju preiskave v zvezi s pregledom predstavljal najmanj 5 % celotnega obsega kitajskega izvoza zadevnega izdelka v Unijo. Na podlagi tega je bila prodaja podobnega izdelka industrije Unije na trgu Unije reprezentativna.
               
            
                  (36)
               
               
                  Preiskava je pokazala, da je bila tehtana povprečna prodajna cena industrije Unije v obdobju preiskave v zvezi s pregledom dobičkonosna, zato jo je bilo mogoče obravnavati kot ceno pri prodaji v okviru običajnega poteka trgovine v skladu s členom 2(4) osnovne uredbe.
               
            
                  (37)
               
               
                  Prodaja industrije Unije na trgu Unije je bila v obdobju preiskave v zvezi s pregledom dobičkonosna, prodane količine pa reprezentativne. Zato je normalna vrednost temeljila na prodajni ceni podobnega izdelka industrije Unije pri prodaji neodvisnim strankam v Uniji.
               
            2.3   Izvozna cena
      
      
                  (38)
               
               
                  Kot je navedeno v uvodni izjavi (27), je izvozna cena zaradi nesodelovanja kitajskih proizvajalcev izvoznikov temeljila na razpoložljivih dejstvih v skladu s členom 18 osnovne uredbe, tj. na „podatkovni zbirki iz člena 14(6)“, navzkrižno preverjeni z informacijami iz zahtevka in statističnimi podatki Eurostata.
               
            2.4   Primerjava
      
      
                  (39)
               
               
                  Komisija je primerjala normalno vrednost in izvozno ceno na podlagi franko tovarna. Ker kitajski proizvajalci izvozniki niso sodelovali, ni bilo mogoče določiti vrst izdelka, izvoženih iz LRK. Zato primerjava po vrsti izdelka ni bila mogoča. Kadar je bilo to upravičeno s potrebo po zagotovitvi poštene primerjave, sta se v skladu s členom 2(10) osnovne uredbe izvozna cena in normalna vrednost prilagodili za razlike, ki so vplivale na cene in njihovo primerljivost. Prilagoditve so bile izvedene za stroške prevoza (domači in čezmorski prevoz), stroške zavarovanja in carinske dajatve na podlagi informacij, zbranih v prvotni preiskavi.
               
            2.5   Stopnja dampinga
      
      
                  (40)
               
               
                  Komisija je v skladu s členom 2(11) in (12) osnovne uredbe primerjala tehtano povprečno normalno vrednost in tehtano povprečno izvozno ceno, kakor je določena zgoraj.
               
            
                  (41)
               
               
                  Na podlagi tega je tehtana povprečna stopnja dampinga, izražena kot odstotek cene stroškov, zavarovanja in prevoznine („CIF“) meja Unije brez plačane dajatve, znašala 49,6 %.
               
            3.   Razvoj uvoza v primeru razveljavitve ukrepov
      
      
                  (42)
               
               
                  Komisija je po ugotovitvi obstoja dampinga v obdobju preiskave v zvezi s pregledom analizirala, ali obstaja verjetnost nadaljevanja dampinga, če bi se iztekla veljavnost ukrepov. Analizirala je naslednje elemente: proizvodno in prosto zmogljivost v LRK, kitajsko izvozno politiko v drugih tretjih državah ter privlačnost trga Unije.
               
            3.1   Proizvodna zmogljivost in prosta zmogljivost v LRK
      
      
                  (43)
               
               
                  Ker ni bilo javno dostopnih informacij in ker kitajski proizvajalci izvozniki niso sodelovali, sta bili proizvodna in prosta zmogljivost v LRK določeni na podlagi ocen, ki jih je vložnik navedel v svojem zahtevku, in njegovem najboljšem poznavanju trga. Te ocene je bilo mogoče navzkrižno preveriti s podatki, zbranimi v prvotni preiskavi in preiskavi proti izogibanju, zaključeni oktobra 2015, ki je navedena v uvodni izjavi (3), pri čemer je bilo ugotovljeno, da so te ocene razumne.
               
            
                  (44)
               
               
                  Na podlagi tega je proizvodna zmogljivost v obdobju preiskave v zvezi s pregledom znašala približno 3 400 ton, dejanska proizvodnja pa približno 750 ton, torej je prosta zmogljivost znašala približno 2 650 ton. Ocenjena prosta zmogljivost je bila v obdobju preiskave v zvezi s pregledom nekajkrat večja od potrošnje Unije. Zaradi privlačnosti trga Unije, ki je opisana v uvodnih izjavah (48) in (50), je verjetno, da se bo velik del te proste zmogljivosti uporabil za proizvodnjo izdelkov za izvoz v Unijo.
               
            
                  (45)
               
               
                  Ocenjena velika prosta zmogljivost v LRK kaže, da imajo kitajski proizvajalci veliko možnost za povečanje svojega izvoza. Potrošnja žice iz molibdena je močno odvisna od proizvodnje ročnih menjalnikov za avtomobilsko industrijo in industrijo tovornih vozil. Čeprav je res, da bi se potrošnja žice iz molibdena na kitajskem trgu z vidika rastočega avtomobilskega sektorja v LRK lahko povečala, prosta zmogljivost močno presega potrošnjo Unije. Zato je tudi ob predpostavki povečevanja domače potrošnje v LRK verjetno, da bodo proste zmogljivosti ostale velike in bodo pomenile veliko možnost za izvoz. Poleg tega je poslovna možnost za povečanje povpraševanja na drugih pomembnih trgih proizvodnje avtomobilov, kot so ZDA, Japonska, Koreja in Južna Amerika, razmeroma majhna, saj so ti trgi osredotočeni predvsem na avtomatske menjalnike, pri katerih se žica iz molibdena ne uporablja.
               
            
                  (46)
               
               
                  Zato bo prenehanje veljavnosti ukrepov v Uniji glede na veliko prosto zmogljivost v LRK in omejeno potrošnjo izdelka na drugih velikih trgih tretjih držav ter glede na dejstvo, da se velik del te proste zmogljivosti verjetno ne bo uporabil za kitajsko domačo potrošnjo, pomenilo močne spodbude za kitajske izvoznike za preusmeritev izvoza na trg Unije.
               
            3.2   Kitajska izvozna politika v drugih tretjih državah
      
      
                  (47)
               
               
                  Javno dostopne informacije o povprečnih kitajskih izvoznih cenah na trgih tretjih držav niso na voljo. Vložnik je predložil dve navedbi kitajskih izvoznih cen za izvoz na tretje trge za skupno količino 20 ton, ki ustreza približno 6 % potrošnje Unije. Ti navedbi sta pokazali, da so navedene cene nižje od sedanjih cen v Uniji. Poleg tega je kitajska družba, navedena v uvodni izjavi (15), v svojem obrazcu za vzorčenje poročala, da je v Južno Korejo prodala zanemarljivo količino žice iz molibdena s prečnim prerezom več kot 4,0 mm po ceni, nižji od sedanje cene v Uniji.
               
            3.3   Privlačnost trga Unije
      
      
                  (48)
               
               
                  Preiskava je ob upoštevanju preteklega dokazanega izogibanja, navedenega v uvodni izjavi (3), pokazala, da je kitajskim proizvajalcem izvoznikom v obravnavanem obdobju uspelo povečati svoj že tako velik tržni delež za 7 %, obseg uvoza na trg Unije pa za 9 %, kot je prikazano v preglednici 2. Kitajski tržni delež je v obravnavanem obdobju znašal med 15 % in 35 %.
               
            
                  (49)
               
               
                  Preteklo izogibanje, povečanje tržnega deleža v obravnavanem obdobju in njuna raven jasno kažejo, da je trg Unije še vedno privlačen za kitajske izvoznike.
               
            
                  (50)
               
               
                  Glede na informacije, ki jih je predložil vložnik, so kitajske izvozne cene na trgu Unije višje od kitajskih izvoznih cen na drugih tretjih trgih. To kaže, da je trg Unije privlačen v smislu ravni cen, saj bi izvoz v Unijo prinesel višje dobičke. Kot je navedeno v uvodni izjavi (45), je izvoz žice iz molibdena glede na tehnične razlike med avtomobilskimi sektorji na drugih velikih trgih proizvodnje avtomobilov omejen na trge, katerih avtomobilski sektorji uporabljajo ročne menjalnike, Unija pa je eden od največjih takih trgov. Trg Unije dejansko ostaja največji trg za žice iz molibdena zaradi razvite avtomobilske industrije in industrije tovornih vozil, ki še vedno uporabljata ročne menjalnike.
               
            3.4   Sklep v zvezi z verjetnostjo nadaljevanja dampinga
      
      
                  (51)
               
               
                  Velika ocenjena prosta zmogljivost v LRK, posledična zmožnost kitajskih proizvajalcev izvoznikov, da povečajo obseg proizvodnje in neposredno prodajo v Unijo, ter privlačnost trga Unije kažejo, da bi razveljavitev ukrepov verjetno povzročila znatno povečanje izvoza v Unijo. Glede na ugotovljeno stopnjo dampinga v obdobju preiskave v zvezi s pregledom je verjetno tudi, da se bo prihodnji izvoz izvajal po znatnih dampinških cenah. Zato se šteje, da bi se damping v primeru izteka veljavnosti sedanjih protidampinških ukrepov zelo verjetno nadaljeval.
               
            D.   VERJETNOST NADALJEVANJA ALI PONOVITVE ŠKODE
      1.   Opredelitev pojmov industrija Unije in proizvodnja Unije
      
      
                  (52)
               
               
                  Industrija Unije po prvotni preiskavi ni doživela večjih strukturnih sprememb. V obdobju preiskave v zvezi s pregledom sta podobni izdelek v Uniji proizvajala dva znana proizvajalca. Predstavljata industrijo Unije v smislu člena 4(1) osnovne uredbe.
               
            2.   Potrošnja Unije
      
      
                  (53)
               
               
                  Komisija je potrošnjo Unije določila tako, da je seštela (i) obseg prodaje dveh proizvajalcev Unije na trgu Unije in (ii) celotni obseg uvoza. Obseg uvoza iz LRK je bil izračunan tako, da se je obseg uvoza, ugotovljen na podlagi podatkov iz podatkovne zbirke iz člena 14(6), prištel k obsegu uvoza žice iz molibdena, pri katerem je prišlo do izogibanja ukrepom in ki je bil ugotovljen v zadnji preiskavi proti izogibanju, saj so v Uredbi (EU) 2015/1952 združeni podatki iz prejšnjih dveh preiskav proti izogibanju iz uvodne izjave (3), zato temelji na najizčrpnejšem sklopu podatkov. V obravnavanem obdobju ni bilo uvoza iz drugih tretjih držav.
               
            
                  (54)
               
               
                  Ker industrija Unije vključuje samo dva proizvajalca, je bilo treba podatke zaradi zaupnosti indeksirati ali navesti v okvirni vrednosti.
               
            
                  (55)
               
               
                  Na podlagi tega se je potrošnja Unije gibala na naslednji način:
                  
                     Preglednica 1
                  
                  
                     Indeksirana potrošnja Unije
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              Obdobje preiskave v zvezi s pregledom
                           
                        
                              
                                 Indeks (2012 = 100)
                              
                           
                           
                              
                                 100
                              
                           
                           
                              
                                 104
                              
                           
                           
                              
                                 103
                              
                           
                           
                              
                                 102
                              
                           
                        
                              
                                          
                                             Vir:
                                          
                                       
                                       
                                          podatki industrije Unije, podatkovna zbirka iz člena 14(6), zadnja preiskava proti izogibanju in Eurostat.
                                       
                                    
                        
            
                  (56)
               
               
                  Potrošnja Unije je v obravnavanem obdobju ostala razmeroma stabilna, saj se je povečala samo za 2 %. Natančneje, do leta 2013 se je povečala za 4 %, od leta 2013 do obdobja preiskave v zvezi s pregledom pa se je nekoliko zmanjšala, in sicer za 2 %.
               
            
                  (57)
               
               
                  Razmeroma stabilno potrošnjo žic iz molibdena v Uniji je mogoče pojasniti predvsem z razvojem avtomobilske industrije v obravnavanem obdobju, ki je v istem obdobju prav tako ostala stabilna.
               
            3.   Uvoz iz zadevne države
      
      3.1   Obseg in tržni delež uvoza iz zadevne države
      
      
         Preglednica 2
      
      
         Indeksirani obseg uvoza in tržni delež
      
      
                  Država
               
               
                   
               
               
                  2012
               
               
                  2013
               
               
                  2014
               
               
                  Obdobje preiskave v zvezi s pregledom
               
            
                  LRK
               
               
                  Obseg uvoza – indeks (2012 = 100)
                  
               
               
                  
                     100
                  
               
               
                  
                     75
                  
               
               
                  
                     99
                  
               
               
                  
                     109
                  
               
            
                  Tržni delež
                  
                     Indeks (2012 = 100)
                  
               
               
                  
                     100
                  
               
               
                  
                     72
                  
               
               
                  
                     97
                  
               
               
                  
                     107
                  
               
            
                  
                              
                                 Vir:
                              
                           
                           
                              podatki industrije Unije, podatkovna zbirka iz člena 14(6), zadnja preiskava proti izogibanju in Eurostat.
                           
                        
            
                  (58)
               
               
                  Kot je navedeno v uvodni izjavi (53), je bil obseg uvoza iz LRK izračunan tako, da se je obseg uvoza, ugotovljen na podlagi podatkov iz podatkovne zbirke iz člena 14(6), prištel k obsegu uvoza žice iz molibdena, pri katerem je prišlo do izogibanja in ki je bil ugotovljen v zadnji preiskavi proti izogibanju. Ker je bilo treba slednjega obravnavati kot zaupnega (8), je bilo treba podatke v preglednici 2 indeksirati.
               
            
                  (59)
               
               
                  Na podlagi tega se je obseg uvoza v obravnavanem obdobju povečal za 9 %. Leta 2013 je močno upadel (za 25 %), od takrat pa se je stalno povečeval (za 46 % v obdobju preiskave v zvezi s pregledom v primerjavi z letom 2013).
               
            
                  (60)
               
               
                  Obseg uvoza zadevnega izdelka v Unijo se je povečal v večji meri kot potrošnja Unije. Zato se je tržni delež kitajskega uvoza v obravnavanem obdobju povečal za 7 %. Gibal se je podobno kot obseg uvoza. Natančneje, tržni delež se je leta 2013 zmanjšal za 28 %, v obdobju preiskave v zvezi s pregledom pa se je povečal za 46 % v primerjavi z letom 2013, kar je bilo v skladu z upadom obsega uvoza leta 2013 ter njegovim povečanjem leta 2014 in v obdobju preiskave v zvezi s pregledom.
               
            
                  (61)
               
               
                  Zmanjšanje obsega uvoza in tržnega deleža leta 2013 je bilo posledica začetka preiskave proti izogibanju, na podlagi katere so se dokončne protidampinške dajatve na uvoz žice iz molibdena razširile na uvoz nekoliko spremenjenega izdelka iz LRK (glej uvodno izjavo (3) – opombo 3).
               
            
                  (62)
               
               
                  Tržni delež kitajskega uvoza je bil na začetku obravnavanega obdobja znaten in je znašal od 15 % do 35 %. Kot je navedeno v uvodni izjavi (48), je kitajskim proizvajalcem izvoznikom v obravnavanem obdobju kljub veljavnim dajatvam uspelo povečati svoj velik tržni delež za 7 %, predvsem zaradi izogibanja ukrepom.
               
            3.2   Cene uvoza iz zadevne države
      
      
                  (63)
               
               
                  Kot je pojasnjeno v uvodni izjavi (38), so bile uvozne cene zaradi nesodelovanja kitajskih proizvajalcev izvoznikov določene na podlagi podatkovne zbirke iz člena 14(6) ter navzkrižno preverjene z informacijami iz zahtevka in statističnimi podatki Eurostata. Spodnja preglednica prikazuje povprečno ceno uvoza iz LRK:
                  
                     Preglednica 3
                  
                  
                     Indeksirane cene uvoza
                      (*)
                  
                  
                              Država
                           
                           
                               
                           
                           
                              2012
                           
                           
                              2013
                           
                           
                              2014
                           
                           
                              Obdobje preiskave v zvezi s pregledom
                           
                        
                              LRK
                           
                           
                              
                                 Indeks (2012 = 100)
                              
                           
                           
                              
                                 100
                              
                           
                           
                              
                                 97
                              
                           
                           
                              
                                 89
                              
                           
                           
                              
                                 87
                              
                           
                        
                              
                                 Vir: podatkovna zbirka iz člena 14(6).
                           
                        
            
                  (64)
               
               
                  Povprečna uvozna cena zadevnega izdelka s poreklom iz LRK se je od leta 2012 do obdobja preiskave v zvezi s pregledom stalno zniževala in se skupno znižala za 13 %.
               
            3.3.   Nelojalno nižanje prodajnih cen
      
      
                  (65)
               
               
                  Komisija je nelojalno nižanje prodajnih cen v obdobju preiskave v zvezi s pregledom določila tako, da je primerjala povprečno prodajno ceno družbe Plansee SE, zaračunano na trgu Unije in prilagojeno na raven cene franko tovarna, ter povprečno ceno uvoza iz zadevne države, zaračunano prvi neodvisni stranki na trgu Unije in določeno na podlagi ravni stroškov, zavarovanja in prevoznine (CIF) glede na podatke iz podatkovne zbirke iz člena 14(6), kot je pojasnjeno v uvodni izjavi (38), pri čemer je povprečna uvozna cena vključevala protidampinško dajatev.
               
            
                  (66)
               
               
                  Kot je navedeno v uvodni izjavi (39), vrst izdelka, izvoženih iz LRK v Unijo, ni bilo mogoče določiti, ker kitajski proizvajalci izvozniki niso sodelovali. Zato primerjava po vrsti izdelka ni bila mogoča. Cene so se primerjale na podlagi povprečnih cen po morebitni ustrezni prilagoditvi ter odbitku rabatov in popustov. Rezultat primerjave je bil izražen kot odstotek hipotetičnih prihodkov od prodaje industrije Unije v obdobju preiskave v zvezi s pregledom.
               
            
                  (67)
               
               
                  Primerjava je pokazala, da v obdobju preiskave v zvezi s pregledom ni bilo nelojalnega nižanja prodajnih cen. Vendar bi stopnja nelojalnega nižanja prodajnih cen po odštetju veljavne 64,3-odstotne protidampinške dajatve znašala 25,9 %.
               
            3.4   Uvoz iz tretjih držav
      
      
                  (68)
               
               
                  Kot je navedeno v uvodni izjavi (53), v obravnavanem obdobju ni bilo uvoza iz drugih držav razen LRK.
               
            4.   Gospodarski položaj industrije Unije
      
      4.1   Splošne opombe
      
      
                  (69)
               
               
                  V skladu s členom 3(5) osnovne uredbe je preiskava učinka dampinškega uvoza na industrijo Unije vključevala oceno vseh gospodarskih kazalnikov, ki so v obravnavanem obdobju vplivali na stanje industrije Unije.
               
            
                  (70)
               
               
                  Sklopi podatkov za makro- in mikroekonomske kazalnike škode, ki jih je imela Komisija na voljo za določitev škode, so se razlikovali. Za makroekonomske kazalnike je Komisija lahko uporabila vprašalnik, ki ga je izpolnila družba Plansee SE, in podatke o drugem znanem proizvajalcu Unije, ki jih je družba Plansee SE zagotovila v svojem zahtevku. Vendar zahtevek ni vseboval nobenih podatkov o položaju drugega proizvajalca, ki bi se lahko uporabili za mikroekonomske kazalnike, zato je morala Komisija glede na to, da navedeni proizvajalec ni predložil izpolnjenega vprašalnika, uporabiti podatke iz vprašalnika, ki ga je izpolnila družba Plansee SE. Ker je družba Plansee SE predstavljala približno 90 % celotne prodaje Unije, je Komisija menila, da so njeni preverjeni podatki o mikroekonomskih kazalnikih izražali pošteno sliko stanja celotne industrije Unije.
               
            
                  (71)
               
               
                  Makroekonomski kazalniki so: proizvodnja, proizvodna zmogljivost, izkoriščenost zmogljivosti, obseg prodaje, tržni delež, rast, zaposlenost, produktivnost, višina stopnje dampinga in okrevanje od preteklega dampinga.
               
            
                  (72)
               
               
                  Mikroekonomski kazalniki so: povprečne cene na enoto, stroški na enoto, stroški dela, zaloge, dobičkonosnost, denarni tok, naložbe, donosnost naložb in zmožnost zbiranja kapitala.
               
            
                  (73)
               
               
                  Za oba sklopa podatkov je bilo ugotovljeno, da sta reprezentativna za gospodarski položaj industrije Unije.
               
            4.2   Makroekonomski kazalniki
      
      (a)   Proizvodnja, proizvodna zmogljivost in izkoriščenost zmogljivosti
      
                  (74)
               
               
                  Celotna proizvodnja Unije, proizvodna zmogljivost in izkoriščenost zmogljivosti so se v obravnavanem obdobju gibale na naslednji način:
                  
                     Preglednica 4
                  
                  
                     Proizvodnja, proizvodna zmogljivost in izkoriščenost zmogljivosti proizvajalcev Unije
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              Obdobje preiskave v zvezi s pregledom
                           
                        
                              Obseg proizvodnje
                              
                                 Indeks (2012 = 100)
                              
                           
                           
                              
                                 100
                              
                           
                           
                              
                                 113
                              
                           
                           
                              
                                 102
                              
                           
                           
                              
                                 98
                              
                           
                        
                              Proizvodna zmogljivost
                              
                                 Indeks (2012 = 100)
                              
                           
                           
                              
                                 100
                              
                           
                           
                              
                                 99
                              
                           
                           
                              
                                 98
                              
                           
                           
                              
                                 98
                              
                           
                        
                              Izkoriščenost zmogljivosti
                              
                                 Indeks (2012 = 100)
                              
                           
                           
                              
                                 100
                              
                           
                           
                              
                                 114
                              
                           
                           
                              
                                 105
                              
                           
                           
                              
                                 100
                              
                           
                        
                              
                                 Vir: podatki, ki jih je predložila industrija Unije.
                           
                        
            
                  (75)
               
               
                  Obseg proizvodnje se je v obravnavanem obdobju malenkost zmanjšal, tj. za 2 %. Natančneje, najprej se je do leta 2013 povečal za 13 %, nato pa se je v obdobju preiskave v zvezi s pregledom stalno zmanjševal za več kot 13 % v primerjavi z letom 2013.
               
            
                  (76)
               
               
                  Proizvodna zmogljivost se je v obravnavanem obdobju postopoma zmanjševala in se skupno zmanjšala za 2 %.
               
            
                  (77)
               
               
                  Zaradi povečanja obsega proizvodnje in rahlega zmanjšanja proizvodne zmogljivosti leta 2013 se je izkoriščenost zmogljivosti leta 2013 povečala za 14 % v primerjavi z letom 2012. Po letu 2013 se je zmanjšala in dosegla ravni iz leta 2012. Torej je izkoriščenost zmogljivosti v obravnavanem obdobju na splošno ostala stabilna.
               
            (b)   Obseg prodaje in tržni delež
      
                  (78)
               
               
                  Obseg prodaje in tržni delež industrije Unije sta se v obravnavanem obdobju gibala na naslednji način:
                  
                     Preglednica 5
                  
                  
                     Obseg prodaje in tržni delež proizvajalcev Unije
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              Obdobje preiskave v zvezi s pregledom
                           
                        
                              Obseg prodaje v Uniji
                              
                                 Indeks (2012 = 100)
                              
                           
                           
                              
                                 100
                              
                           
                           
                              
                                 113
                              
                           
                           
                              
                                 104
                              
                           
                           
                              
                                 100
                              
                           
                        
                              Tržni delež
                              
                                 Indeks (2012 = 100)
                              
                           
                           
                              
                                 100
                              
                           
                           
                              
                                 109
                              
                           
                           
                              
                                 101
                              
                           
                           
                              
                                 98
                              
                           
                        
                              
                                 Vir: podatki, ki jih je predložila industrija Unije.
                           
                        
            
                  (79)
               
               
                  Celotna prodaja industrije Unije na trgu Unije je v obravnavanem obdobju ostala stabilna. Prodaja industrije Unije se je do leta 2013 povečala za 13 %, nato se je v obdobju preiskave v zvezi s pregledom stalno zmanjševala, po skupnem zmanjšanju za 12 % pa je dosegla ravni iz leta 2012. Povečanje prodaje industrije Unije leta 2013 je predvsem posledica začetka preiskave proti izogibanju, na podlagi katere so se dokončne protidampinške dajatve na uvoz žice iz molibdena razširile na uvoz nekoliko spremenjenega izdelka iz LRK (glej uvodno izjavo (3) – opombo 3). Zato se je tržni delež industrije Unije leta 2013 povečal za 9 %. Nato se je stalno zmanjševal in se v obdobju preiskave v zvezi s pregledom zmanjšal za 10 % v primerjavi z letom 2013. Tržni delež industrije Unije se je na splošno zmanjšal za 2 %.
               
            (c)   Rast
      
                  (80)
               
               
                  Medtem ko se je potrošnja Unije v obravnavanem obdobju povečala za 2 %, je obseg prodaje industrije Unije ostal stabilen, kar je pomenilo zmanjšanje tržnega deleža za 2 %.
               
            (d)   Zaposlenost in produktivnost
      
                  (81)
               
               
                  Zaposlenost in produktivnost sta se v obravnavanem obdobju gibali na naslednji način:
                  
                     Preglednica 6
                  
                  
                     Zaposlenost in produktivnost proizvajalcev Unije
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              Obdobje preiskave v zvezi s pregledom
                           
                        
                              Število zaposlenih
                              
                                 Indeks (2012 = 100)
                              
                           
                           
                              
                                 100
                              
                           
                           
                              
                                 95
                              
                           
                           
                              
                                 89
                              
                           
                           
                              
                                 88
                              
                           
                        
                              Produktivnost (v tonah/zaposlenega)
                              
                                 Indeks (2012 = 100)
                              
                           
                           
                              
                                 100
                              
                           
                           
                              
                                 119
                              
                           
                           
                              
                                 115
                              
                           
                           
                              
                                 111
                              
                           
                        
                              
                                 Vir: podatki, ki jih je predložila industrija Unije.
                           
                        
            
                  (82)
               
               
                  Zaposlenost v industriji Unije se je v obravnavanem obdobju zmanjšala za 12 %, produktivnost pa se je v istem obdobju povečala za 11 %.
               
            (e)   Višina stopnje dampinga in okrevanje po preteklem dampingu
      
                  (83)
               
               
                  Preiskava je pokazala, da je uvoz žice iz molibdena iz LRK še naprej vstopal na trg Unije po dampinških cenah. Stopnja dampinga, ugotovljena za LRK v obdobju preiskave v zvezi s pregledom, je bila precej nad stopnjo de minimis (glej uvodno izjavo (41)). To je sovpadlo s povečanjem obsega uvoza iz LRK in znižanjem uvoznih cen, posledica tega pa je bilo rahlo povečanje tržnega deleža kitajskega uvoza v primerjavi z letom 2012. Čeprav je industrija Unije lahko uživala koristi veljavnih protidampinških ukrepov in zato v veliki meri ohranila svoj tržni delež, se je ta kljub temu zmanjšal.
               
            4.3   Mikroekonomski kazalniki
      
      (a)   Cene in dejavniki, ki vplivajo na cene
      
                  (84)
               
               
                  Povprečne prodajne cene industrije Unije (Plansee SE) za nepovezane stranke v Uniji so se v obravnavanem obdobju gibale na naslednji način:
                  
                     Preglednica 7
                  
                  
                     Povprečne prodajne cene v Uniji in stroški na enoto
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              Obdobje preiskave v zvezi s pregledom
                           
                        
                              Povprečna prodajna cena na enoto v Uniji
                              
                                 Indeks (2012 = 100)
                              
                           
                           
                              
                                 100
                              
                           
                           
                              
                                 95
                              
                           
                           
                              
                                 94
                              
                           
                           
                              
                                 94
                              
                           
                        
                              Proizvodni stroški na enoto
                              
                                 Indeks (2012 = 100)
                              
                           
                           
                              
                                 100
                              
                           
                           
                              
                                 84
                              
                           
                           
                              
                                 83
                              
                           
                           
                              
                                 84
                              
                           
                        
                              
                                 Vir: podatki o Plansee SE.
                           
                        
            
                  (85)
               
               
                  Povprečna prodajna cena industrije Unije na enoto, zaračunana nepovezanim strankam v Uniji, se je v obravnavanem obdobju znižala za 6 %. To znižanje je bilo posledica zmanjšanja stroškov surovin in prizadevanj proizvajalca Unije za zmanjšanje stroškov.
               
            
                  (86)
               
               
                  Povprečni stroški proizvodnje industrije Unije so se v obravnavanem obdobju še bolj zmanjšali, in sicer za 16 %. Zmanjšali so se predvsem zaradi zmanjšanja stroškov surovin in navedenih prizadevanj za zmanjšanje stroškov, kot je zavarovanje v primeru nihanja cene surovin.
               
            (b)   Stroški dela
      
                  (87)
               
               
                  Povprečni stroški dela so se v obravnavanem obdobju gibali na naslednji način:
                  
                     Preglednica 8
                  
                  
                     Povprečni stroški dela na zaposlenega
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              Obdobje preiskave v zvezi s pregledom
                           
                        
                              Povprečni stroški dela na zaposlenega (v EUR)
                              
                                 Indeks (2012 = 100)
                              
                           
                           
                              
                                 100
                              
                           
                           
                              
                                 106
                              
                           
                           
                              
                                 103
                              
                           
                           
                              
                                 103
                              
                           
                        
                              
                                 Vir: podatki o Plansee SE.
                           
                        
            
                  (88)
               
               
                  Povprečni stroški dela na zaposlenega so v obravnavanem obdobju ostali razmeroma stabilni, saj so se le malenkost povečali, tj. za 3 %. Natančneje, povprečni stroški dela so se leta 2013 povečali za 6 %, nato pa so se v obdobju preiskave v zvezi s pregledom zmanjšali za 2 % v primerjavi z letom 2013.
               
            (c)   Zaloge
      
                  (89)
               
               
                  Zaloge so se v obravnavanem obdobju gibale na naslednji način:
                  
                     Preglednica 9
                  
                  
                     Zaloge
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              Obdobje preiskave v zvezi s pregledom
                           
                        
                              Končne zaloge
                              
                                 Indeks (2012 = 100)
                              
                           
                           
                              
                                 100
                              
                           
                           
                              
                                 140
                              
                           
                           
                              
                                 115
                              
                           
                           
                              
                                 46
                              
                           
                        
                              Končne zaloge kot delež proizvodnje
                              
                                 Indeks (2012 = 100)
                              
                           
                           
                              
                                 100
                              
                           
                           
                              
                                 124
                              
                           
                           
                              
                                 112
                              
                           
                           
                              
                                 47
                              
                           
                        
                              
                                 Vir: podatki o Plansee SE.
                           
                        
            
                  (90)
               
               
                  Zaloge so v obravnavanem obdobju pomenile zelo majhen delež celotne proizvodnje. Ta dejavnik se zato ni štel za pomembnega za oceno gospodarskega položaja industrije Unije.
               
            (d)   Dobičkonosnost, denarni tok, naložbe, donosnost naložb in zmožnost zbiranja kapitala
      
                  (91)
               
               
                  Dobičkonosnost, denarni tok, naložbe in donosnost naložb so se v obravnavanem obdobju gibali na naslednji način:
                  
                     Preglednica 10
                  
                  
                     Dobičkonosnost, denarni tok, naložbe in donosnost naložb
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              Obdobje preiskave v zvezi s pregledom
                           
                        
                              Dobičkonosnost prodaje v Uniji nepovezanim strankam (v % prihodka od prodaje)
                              
                                 Indeks (2012 = 100)
                              
                           
                           
                              
                                 100
                              
                           
                           
                              
                                 512
                              
                           
                           
                              
                                 509
                              
                           
                           
                              
                                 463
                              
                           
                        
                              Denarni tok (v EUR)
                              
                                 Indeks (2012 = 100)
                              
                           
                           
                              
                                 100
                              
                           
                           
                              
                                 393
                              
                           
                           
                              
                                 333
                              
                           
                           
                              
                                 301
                              
                           
                        
                              Naložbe (v EUR)
                              
                                 Indeks (2012 = 100)
                              
                           
                           
                              
                                 100
                              
                           
                           
                              
                                 3 360 
                              
                           
                           
                              
                                 0
                              
                           
                           
                              
                                 0
                              
                           
                        
                              Donosnost naložb
                              
                                 Indeks (2012 = 100)
                              
                           
                           
                              
                                 100
                              
                           
                           
                              
                                 403
                              
                           
                           
                              
                                 375
                              
                           
                           
                              
                                 338
                              
                           
                        
                              
                                 Vir: podatki o Plansee SE.
                           
                        
            
                  (92)
               
               
                  Komisija je dobičkonosnost industrije Unije določila tako, da je neto dobiček pred obdavčitvijo pri prodaji podobnega izdelka nepovezanim strankam v Uniji izrazila kot odstotek prihodkov od te prodaje. Dobičkonosnost industrije Unije se je v obravnavanem obdobju znatno povečala. Leta 2013 je dosegla vrh, v obdobju preiskave v zvezi s pregledom pa se je zmanjšala. Kot je pojasnjeno v uvodnih izjavah (85) in (86), je bilo to povečanje dobičkonosnosti industrije Unije predvsem posledica zmanjšanja stroškov surovin in učinkovitih poslovnih odločitev glede zmanjšanja stroškov.
               
            
                  (93)
               
               
                  Neto denarni tok je sposobnost proizvajalca Unije, da sam financira svoje dejavnosti. Neto denarni tok se je v obravnavanem obdobju povečal za približno trikrat. Znatno povečanje denarnega toka je predvsem posledica znatnega povečanja dobičkonosnosti, kot je pojasnjeno v uvodni izjavi (92).
               
            
                  (94)
               
               
                  Naložbe so se leta 2013 močno povečale, v naslednjih letih pa jih ni bilo. Proizvajalec Unije je leta 2013 dejansko veliko vložil v zamenjavo strojev in opreme, v naslednjih letih pa ni bilo drugih naložb.
               
            
                  (95)
               
               
                  Donosnost naložb je dobiček v deležu neto knjigovodske vrednosti naložb. Donosnost naložb pri proizvodnji in prodaji podobnega izdelka se je v obravnavanem obdobju povečala. Natančneje, leta 2013 se je povečala, nato pa se je v obdobju preiskave v zvezi s pregledom rahlo zmanjšala, tj. za 16 %, v primerjavi z letom 2013.
               
            4.4   Sklep o položaju industrije Unije
      
      
                  (96)
               
               
                  Kazalniki, kot so dobičkonosnost, denarni tok in donosnost naložb, so se v obravnavanem obdobju izboljšali. Ta gibanja so bila predvsem posledica zmanjšanja stroškov surovin in učinkovitih poslovnih odločitev glede zmanjšanja stroškov.
               
            
                  (97)
               
               
                  Na drugi strani so nekateri glavni kazalniki škode, kot so proizvodnja, proizvodna zmogljivost, izkoriščenost zmogljivosti in obseg prodaje, v obravnavanem obdobju ostali razmeroma stabilni ali pa so pokazali negativen razvoj. Natančneje, obseg proizvodnje, proizvodna zmogljivost in tržni delež so se malenkost zmanjšali, tj. za 2 %. Izkoriščenost zmogljivosti se je v obravnavanem obdobju malenkost povečala, tj. za 1 %. Obseg prodaje nepovezanim strankam v Uniji je ostal stabilen. Zaposlenost se je zmanjšala za 12 %.
               
            
                  (98)
               
               
                  Na podlagi navedenega se sklene, da industrija Unije ni utrpela znatne škode v smislu člena 3(5) osnovne uredbe.
               
            5.   Verjetnost ponovitve škode
      
      
                  (99)
               
               
                  Kot je navedeno v uvodnih izjavah (41) in (83), se je kitajski uvoz v obdobju preiskave v zvezi s pregledom izvajal po dampinških cenah in, kot je bilo ugotovljeno v uvodni izjavi (51), v primeru izteka veljavnosti ukrepov obstaja velika verjetnost nadaljevanja dampinga.
               
            
                  (100)
               
               
                  V obdobju preiskave v zvezi s pregledom ni bilo ugotovljeno nelojalno nižanje prodajnih cen, vendar bi stopnja nelojalnega nižanja cen po odštetju veljavne protidampinške dajatve znašala približno 26 %, kot je pojasnjeno v uvodni izjavi (67). Na podlagi tega se lahko pričakuje, da se bo kitajski uvoz v primeru razveljavitve protidampinških ukrepov verjetno izvajal po cenah, ki bodo znatno nelojalno znižale prodajne cene industrije Unije. Glede na privlačnost trga Unije, kot je opisana v uvodnih izjavah (48) in (50), je verjetno, da bi se dampinški uvoz povečal. Če bi se ta povečan uvoz izvajal po cenah, ki bi znatno nelojalno znižale prodajne cene industrije Unije, se lahko pričakuje, da bi to verjetno povzročilo negativen pritisk na cene na trgu Unije. Kar zadeva kakovost, je žica iz molibdena precej homogen izdelek. Zato je raven cen pomemben dejavnik pri odločanju, ali kupiti izdelke od proizvajalcev Unije ali od kitajskih proizvajalcev izvoznikov. Poleg tega nenadno zmanjšanje kitajskega uvoza zaradi začetka druge preiskave proti izogibanju leta 2013, kot je pojasnjeno v uvodni izjavi (79), kaže, da lahko stranke preprosto zamenjajo enega dobavitelja z drugim, ki ima najkonkurenčnejšo ceno (tj. kitajske proizvajalce izvoznike zamenjajo s proizvajalci Unije). Industrija Unije bo nato verjetno prisiljena znižati svoje prodajne cene na račun dobičkonosnosti ali ohraniti raven prodajnih cen, zaradi česar bi se njena prodaja in tržni delež verjetno zmanjšala v korist kitajskih izvoznikov. To bi na koncu povzročilo izgube, na trgu Unije pa bi prevladal kitajski uvoz.
               
            
                  (101)
               
               
                  Kot je navedeno v uvodni izjavi (44), je bila kitajska prosta zmogljivost v obdobju preiskave v zvezi s pregledom ocenjena na 2 650 ton, kar nekajkrat presega potrošnjo Unije v istem obdobju. Tudi če bi se nekaj te proste zmogljivosti uporabilo za morebitno povečano domačo potrošnjo v LRK, je pričakovati, da bi velik del proste zmogljivosti ostal na voljo za izvoz v Unijo.
               
            
                  (102)
               
               
                  Glede na privlačnost trga Unije, kot je opisana v uvodnih izjavah (48) in (50), je v primeru izteka veljavnosti ukrepov zelo verjetno, da bodo kitajski proizvajalci izvozniki v navedenih okoliščinah znatno povečali svoj uvoz zadevnega izdelka na trg Unije.
               
            
                  (103)
               
               
                  V tem primeru bi industrija Unije verjetno izgubila pomemben obseg prodaje in tržni delež. Zato bi se zmanjšale tudi stopnja izkoriščenosti zmogljivosti in stopnje dobička, kar bi sčasoma povzročilo izgube. Zato je verjetno, da bi na trgu Unije prevladoval uvoz iz LRK.
               
            
                  (104)
               
               
                  Komisija je na podlagi navedenega sklenila, da v primeru razveljavitve ukrepov obstaja velika verjetnost ponovitve škode.
               
            E.   INTERES UNIJE
      
                  (105)
               
               
                  Komisija je v skladu s členom 21 osnovne uredbe proučila, ali bi bila ohranitev veljavnih protidampinških ukrepov zoper LRK v nasprotju z interesom Unije kot celote. Določitev interesa Unije je temeljila na oceni vseh različnih zadevnih interesov, vključno z interesi industrije Unije, uvoznikov in uporabnikov.
               
            
                  (106)
               
               
                  Vse zainteresirane strani so imele možnost, da izrazijo svoja stališča v skladu s členom 21(2) osnovne uredbe.
               
            
                  (107)
               
               
                  Na podlagi tega je Komisija proučila, ali so kljub sklepom o verjetnosti nadaljevanja dampinga in ponovitve nevarnosti škode obstajali utemeljeni razlogi, zaradi katerih bi se sklenilo, da ohranitev obstoječih ukrepov ni v interesu Unije.
               
            1.   Interes industrije Unije
      
      
                  (108)
               
               
                  S preiskavo je bilo ugotovljeno, da industrija Unije v obdobju preiskave v zvezi s pregledom ni utrpela znatne škode.
               
            
                  (109)
               
               
                  Industrija Unije je dokazala, da je strukturno sposobna preživeti. Močno si je prizadevala za racionalizacijo svojega proizvodnega postopka in povečanje svoje konkurenčnosti, zato se je povečala njena produktivnost (za 11 %) ter zmanjšali njena proizvodna zmogljivost (za 2 %) in stroški proizvodnje (za 16 %).
               
            
                  (110)
               
               
                  Če bi se veljavnost ukrepov iztekla, bi verjeten velik dotok dampinškega uvoza iz LRK poslabšal položaj industrije Unije. Verjetno bi lahko povzročil nadaljnjo izgubo tržnega deleža in znižanje prodajnih cen zaradi pritiska kitajskega uvoza na cene, zmanjšanje izkoriščenosti zmogljivosti pa bi hkrati povečalo povprečne stroške. To bi zelo verjetno povzročilo resno poslabšanje finančnega položaja industrije Unije.
               
            
                  (111)
               
               
                  Komisija je na podlagi tega sklenila, da bi bilo nadaljevanje veljavnih protidampinških ukrepov v interesu industrije Unije.
               
            2.   Interes uvoznikov/trgovcev
      
      
                  (112)
               
               
                  Kot je navedeno v uvodni izjavi (12), v sedanji preiskavi ni sodeloval ali se javil noben uvoznik. Kljub temu so dokazi, prejeti od uvoznika v prvotni preiskavi, pokazali, da bi bil splošni učinek na celotno poslovanje družbe omejen. Zato ni nič kazalo, da bi imela ohranitev ukrepov negativen učinek na uvoznike, ki ne bi presegal pozitivnega učinka ukrepov.
               
            3.   Interes uporabnikov
      
      
                  (113)
               
               
                  Od devetih uporabnikov, ki so se javili po začetku preiskave, jih je pet izpolnilo vprašalnik. Kot je navedeno v uvodni izjavi (3), je bilo v zadnji preiskavi proti izogibanju, zaključeni leta 2015, za eno od teh petih družb ugotovljeno, da sodeluje v praksah izogibanja. Iz njenega izpolnjenega vprašalnika je bilo razvidno, da ni uporabljala zadevnega izdelka, ampak je iz LRK uvažala nekoliko spremenjeno žico iz molibdena, ki ne spada v opis izdelka iz obvestila o začetku sedanjega pregleda, in šele po začetku sedanje preiskave je bilo ugotovljeno, da se navedena družba izogiba veljavnim protidampinškim ukrepom. Zato se njen izpolnjeni vprašalnik ni upošteval za namene sedanje preiskave v zvezi s pregledom zaradi izteka ukrepa.
               
            
                  (114)
               
               
                  Ostali štirje sodelujoči uporabniki so kupovali podobni izdelek industrije Unije in niso uvažali zadevnega izdelka iz LRK. Dve od teh družb sta proizvajalki premazov. Tretja družba je bila proizvajalka avtomobilov, ki je proizvajala menjalnike za avtomobile iz lastne proizvodnje. Četrta družba proizvaja avtomobilske dele. Vendar so bili podatki, ki jih je predložila zadnja družba, pomanjkljivi in jih ni bilo mogoče uporabiti. Preiskava je pokazala, da so bili v obdobju preiskave v zvezi s pregledom dobičkonosni vsi uporabniki. Nihče od štirih uporabnikov ni predložil argumenta proti nadaljevanju ukrepov.
               
            
                  (115)
               
               
                  Na podlagi tega in v skladu s sklepi prvotne preiskave se pričakuje, da nadaljevanje ukrepov ne bo imelo znatnega negativnega učinka na uporabnike in da zato ni prepričljivih razlogov za sklep, da podaljšanje veljavnih ukrepov ni v interesu Unije.
               
            
                  (116)
               
               
                  Po razkritju je ena od zainteresiranih strani trdila, da bi bilo treba pri izračunu stopnje veljavne protidampinške dajatve upoštevati, da se je v obravnavanem obdobju cena surovine za žico iz molibdena znatno znižala. Ista stran je poleg tega trdila, da ohranitev veljavne protidampinške dajatve ob znatnem znižanju cene surovin za uporabnike Unije predstavlja dejavnik izkrivljanja, saj njihov poslovni model temelji na kitajski žici iz molibdena.
               
            
                  (117)
               
               
                  Najprej je treba poudariti, da se je cena surovine za žico iz molibdena ustrezno upoštevala. Znatno znižanje cene surovine se je upoštevalo kot enega odločilnih dejavnikov pri znižanju stroškov proizvodnje (glej uvodno izjavo (86)) in zvišanju dobičkonosnosti (glej uvodno izjavo (92)) industrije Unije. Drugič, namen sedanje preiskave je bil proučiti, ali bi bilo treba veljavno protidampinško dajatev v skladu s členom 11(2) in 11(5) razveljaviti ali ohraniti, ter ne, ali bi bilo treba protidampinško dajatev spremeniti. Tretjič, namen veljavne protidampinške dajatve je zagotoviti enake konkurenčne pogoje za kitajske proizvajalce izvoznike in industrijo Unije. Čeprav razvoj cene surovin (tako zvišanje kot znižanje) vpliva na stroške in s tem na cenovno politiko proizvajalcev žice iz molibdena, pa ne vpliva na raven protidampinške dajatve kot take. Kot je razloženo v uvodni izjavi (114), znižanje cene surovin nima izkrivljajočega učinka na uporabnike, saj lahko ti izbirajo, ali bodo kupovali pri kitajskih proizvajalcih izvoznikih ali industriji Unije. Nazadnje, kot je prav tako razloženo v uvodni izjavi (114), je bilo ugotovljeno, da so bili v obdobju preiskave v zvezi s pregledom dobičkonosni vsi uporabniki. Zato je bila trditev zavrnjena.
               
            4.   Sklep o interesu Unije
      
      
                  (118)
               
               
                  Glede na navedeno je Komisija sklenila, da v okviru interesa Unije ni utemeljenih razlogov, ki bi nasprotovali podaljšanju sedanjih protidampinških ukrepov zoper uvoz iz LRK.
               
            F.   PROTIDAMPINŠKI UKREPI
      
                  (119)
               
               
                  Vse zainteresirane strani so bile obveščene o bistvenih dejstvih in premislekih, na podlagi katerih je bilo predvideno, da se ohranijo veljavni protidampinški ukrepi. Odobreno jim je bilo tudi obdobje, v katerem so lahko predložile pripombe v zvezi s tem razkritjem. Stališča in pripombe so bili ustrezno upoštevani.
               
            
                  (120)
               
               
                  Iz navedenega sledi, da bi bilo treba v skladu s členom 11(2) osnovne uredbe ohraniti protidampinške ukrepe, ki se uporabljajo za uvoz nekaterih žic iz molibdena s poreklom iz LRK in so bili uvedeni z Uredbo (EU) št. 511/2010.
               
            
                  (121)
               
               
                  Zato bi bilo treba ohraniti tudi razširitev ukrepov, ki se uporabljajo za zadevni izdelek s poreklom iz LRK, na uvoz žice iz molibdena s poreklom iz Malezije (9), uvoz žice iz molibdena, ki vsebuje najmanj 97 mas. % molibdena, s prečnim prerezom med 1,35 mm in 4,0 mm iz LRK (10) ter uvoz žice iz molibdena, ki vsebuje najmanj 97 mas. % molibdena, s prečnim prerezom med 4,0 mm in 11,0 mm.
               
            
                  (122)
               
               
                  Ta uredba je v skladu z mnenjem odbora, ustanovljenega s členom 15(1) Uredbe (ES) št. 1225/2009.
               
            SPREJELA NASLEDNJO UREDBO:
      Člen 1
      1.   Uvede se dokončna protidampinška dajatev na uvoz žice iz molibdena, ki vsebuje najmanj 99,95 mas. % molibdena, s prečnim prerezom med 1,35 mm in 4,0 mm, s poreklom iz Ljudske republike Kitajske, trenutno uvrščene pod oznako KN ex 8102 96 00 (oznaki TARIC 8102960011 in 8102960019).
      2.   Stopnja dokončne protidampinške dajatve, ki se uporablja za neto ceno franko meja Unije pred plačilom dajatev za izdelek iz odstavka 1, znaša 64,3 %.
      3.   Če ni določeno drugače, se uporabljajo veljavni carinski predpisi.
      Člen 2
      Ta uredba začne veljati dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 28. junija 2016
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 343, 22.12.2009, str. 51.
      
         (2)  Izvedbena uredba Sveta (EU) št. 511/2010 z dne 14. junija 2010 o uvedbi dokončne protidampinške dajatve in o dokončnem pobiranju začasne dajatve, uvedene na uvoz nekaterih žic iz molibdena s poreklom iz Ljudske republike Kitajske (UL L 150, 16.6.2010, str. 17).
      
         (3)  Izvedbena uredba Sveta (EU) št. 14/2012 z dne 9. januarja 2012 o razširitvi dokončne protidampinške dajatve, uvedene z Izvedbeno uredbo (EU) št. 511/2010 o uvozu nekaterih žic iz molibdena s poreklom iz Ljudske republike Kitajske, na uvoz nekaterih žic iz molibdena, dobavljenih iz Malezije, ne glede na to, ali je njihovo poreklo deklarirano v Maleziji ali ne, ter o zaključku preiskave v zvezi z uvozom, dobavljenim iz Švice (UL L 8, 12.1.2012, str. 22).
      
         (4)  Izvedbena uredba Sveta (EU) št. 871/2013 z dne 2. septembra 2013 o razširitvi dokončne protidampinške dajatve, uvedene z Izvedbeno uredbo (EU) št. 511/2010 na uvoz žice iz molibdena, ki vsebuje najmanj 99,95 mas. % molibdena, s prečnim prerezom več kot 1,35 mm, vendar največ 4,0 mm, s poreklom iz Ljudske republike Kitajske, na uvoz žice iz molibdena, ki vsebuje najmanj 97 mas. % molibdena, s prečnim prerezom več kot 1,35 mm, vendar največ 4,0 mm, s poreklom iz Ljudske republike Kitajske (UL L 243, 12.9.2013, str. 2).
      
         (5)  Izvedbena uredba Komisije (EU) 2015/1952 z dne 29. oktobra 2015 o razširitvi dokončne protidampinške dajatve, uvedene z Izvedbeno uredbo Sveta (EU) št. 511/2010 na uvoz žice iz molibdena, ki vsebuje najmanj 99,95 mas. % molibdena, s prečnim prerezom med 1,35 mm in 4,0 mm, s poreklom iz Ljudske republike Kitajske, na uvoz žice iz molibdena, ki vsebuje najmanj 97 mas. % molibdena, s prečnim prerezom med 4,0 mm in 11,0 mm, s poreklom iz Ljudske republike Kitajske (UL L 284, 30.10.2015, str. 100).
      
         (6)  Obvestilo o bližnjem izteku nekaterih protidampinških ukrepov (UL C 371, 18.10.2014, str. 19).
      
         (7)  Obvestilo o začetku pregleda zaradi izteka protidampinških ukrepov za uvoz nekaterih žic iz molibdena s poreklom iz Ljudske republike Kitajske (UL C 194, 12.6.2015, str. 4).
      
         (8)  V zadnji preiskavi proti izogibanju je sodeloval samo en proizvajalec izvoznik. Zato je bilo treba vse številke, povezane z občutljivimi podatki, zaradi zaupnosti indeksirati ali navesti v okvirni vrednosti.
      
         (*)  Povprečna cena ne vključuje veljavnih protidampinških dajatev.
      
         (9)  Glej opombo 3.
      
         (10)  Glej opombo 4.